open-index/open-wikipedia-markdown huggingface dataset:
Mixail Prixojan

**Mixail Aleksandrovich Prixojan** (1910-yil, Namangan, Fargʻona viloyati, Rossiya imperiyasi — 1976-yil, Moskva, SSSR) — sovet davlat arbobi, qurilish boʻyicha yirik mutaxassis.
## Tarjimayi holi
Mixail Prixojan 1910-yil Fargʻona viloyati, Namangan shahrida tavallud topgan. 1936-yilda Moskva muhandislik-qurilish institutini (hozirgi Moskva davlat qurilish universiteti) tugatgan. Insititutni tugatgach, Prixojan Moskva avtomobil zavodi qurilishida ishlaydi, zavodda dastlab ish boshqaruvchi, keyinchalik qurilish boʻlimi boshligʻi lavozimida ishlagan. 1940-yilda Tula shahridagi 1-sonli qurilish trestining boshqaruvchisi vazifasida faoliyat yuritgan. 1941—1954-yillarda Prixojan SSSR Qurilish xalq komissarligi tizimida (keyinchalik SSSR Ogʻir sanoat korxonalarini qurish vazirligi), yaʼni 1941—1945-yillari Chelyabinskdagi 8-sonli maxsus qurilish-montaj boʻlinmasida (Chelyabinskdagi bir qator muhim mudofaa inshootlarning hamda Miassdagi Ural avtomobil zavodi qurilishida), 1945—1947-yillarda Ukraina SSR Dnepropetrovsk shahridagi „Dnepropetrovekpromstroy“ va „Yujavtostroy“ trestlari boshqaruvchisi, 1947—1951-yillarda SSSR Ogʻir sanoat korxonalarini qurish vazirligining markaziy qurilish bosh boshqarmasi boshligʻi, 1951—1954-yillarda „Moskkoksostroy“ trestining boshqaruvchisi boʻlib ishlagan, Moskva koks-gaz zavodi qurilishida qatnashgan. 1954—1960-yillari Prixojan „Glavmosstroy“ tizimida (hududiy boʻlim boshligʻi, keyinroq esa trest boshligʻi) ishlagan va koʻp qavatli binolar qurilishida ishtirok etgan. 1960—1967-yillarda SSSR Davlat qurilish qoʻmitasida bosh mutaxassis, keyinroq bo‘lim boshlig‘i vazifasida ishlagan. 1967—1970-yillarda SSSR Qurilish vazirligi hayʼati aʼzosi, ishlab chiqarish va boshqarish boʻlimi boshligʻi boʻlib ishlagan. 1970-yildan umrining oxirigacha SSSR Davlat qurilish qoʻmitasi qoshidagi qurilishga texnik yordam ko‘rsatishni tashkil etish va mexanizatsiyalash markaziy ilmiy-tadqiqot institutining byurosida ishlagan.

## Vafoti
1976-yil Moskvada vafot etadi.

## Oilasi
Turmush oʻrtogʻi Polina Yakovlevna Podgoretskaya, uch nafar boʻlgan, oʻgʻillari Vladimir va Leonid, qizi psixologiya fanlari doktori, professor Anna Prixojan.

## Unvon va mukofotlari
SSSRda xizmat koʻrsatgan quruvchi. Lenin ordeni va 3 marta Mehnat Qizil Bayroq ordeni bilan taqdirlangan.

## Manbalar
Developer

**Developer** — 1997-yilda chiqarilgan Silkworm hind rok guruhining beshinchi toʻliq metrajli studiyaviy albomi. Ushbu albom guruhning Touch and Go studiyasi bilan shartnoma tuzishlaridan oldin Matador Recordsda chiqarilgan ikkinchi va yakuniy albomi hisoblanadi.

## Tanqidiy qabul
The Stranger albomni „dour, kulgili, tasodifiy, shiddatli, nozik va xom“ deb atadi . CMJ New Music Monthly qoʻshiqlar „baschi Tim Midjettning nozik hissiyotli soʻzlari va gitarachi Endi Koenning sardonik, anekdot uslubi oʻrtasidagi kontrastni maksimal darajada oshirish uchun ketma-ket joylashtirilganga oʻxshaydi“ deb yozgan. Miami New Times yozishicha, Silkworm qoʻshiqlari „sekin va mavhum tarzda boʻshashadi, Koenning band, lekin lirik yakkaxonlari ritmlarning markazini yirtib tashlaydi — hayratlanarli tangenslarga tushib, hech qachon oldindan aytib boʻladigan yoki oddiy impulsga bormaydi“. The Chicago Reader albomning „gʻazablangan gitara, boʻgʻilgan vokal va mast nogʻora chalishni“ maqtagan.

## Treklar roʻyxati
# „Give Me Some Skin“ — (3:33)
# „Never Met a Man I Didnʼt Like“ — (3:18)
# „The City Glows“ — (3:06)
# „Developer“ — (3:04)
# „The Devil Is Beating His Wife“ — (3:09)
# „Ice Station Zebra“ — (3:16)
# „Waiting on a Train“ — (3:27)
# „Sheep Wait for Wolf“ — (4:38)
# „Goodnight Mr. Maugham“ — (5:19)
# „Itʼs Too Bad…“ — (3:14)

## Ijrochilar tarkibi
* Steve Albini — injener
* Andy Cohen — gitarachi
* Michael Dahlquist — barabanchi
* Tim Midyett — bass-gitarachi, 1, 3, 5, 7, & 10-vokallarda ijrochi

## Manbalar
Osman Asanov

**Osman Abitovich Asanov** (1923-yil 24-dekabr, Küçükköy () qishlogʻi, Qrim ASSR — 2005-yil 24-noyabr, Simferopol, Ukraina) — sovet va ukrain xonandasi, musiqachi, kompozitor, oʻqituvchi, kuchli va keng diapazon tovushga ega tenor. Xaytarma () musiqiy ansambli aʼzosi (1957—1964). Ukrainada xizmat koʻrsatgan artist (1999).
## Tarjimayi holi
Osman Asanov 1923-yil 24-dekabrda Qrim ASSR, Kichikko‘y qishlog‘ida tug‘ilgan. 1939-yilda Pyotr Ilich Chaykovskiy nomidagi Simferopol musiqa bilim yurtida oʻqishni boshlaydi, ammo Ikkinchi jahon urushi tufayli oʻqishini tugata olmaydi. 1944-yilda qrim tatarlari deportatsiya qilinganidan keyin O‘zbekiston SSR, Namangan viloyati, Chust tumanida yashay boshlagan. 1955-yilda Namanganda qrim tatarlarining musiqiy ansamblini tuzadi. 1957—1964-yillari Toshkentdagi qrim tatarlarining Xaytarma () musiqiy ansamblida vokalchi va skripkachi boʻlgan. Bu musiqiy ansambl Rossiya, Qozogʻiston, Kavkaz boʻylab gastrol safarlari uyushtirishgan. 1966-yili Namangan musiqa bilim yurtida tahsil olgan. 1976-yilda Toshkent davlat konservatoriyasining vokal fakultetini tamomlagan. 1964—1991-yillarda Farg‘onadagi musiqa maktabiga o‘qituvchi bo‘lib ishlaydi. Shuningdek, Fargʻona to‘qimachilik kombinati qarashli madaniyat saroyida qrim tatarlarining „Xoran“ ansamblini tuzadi. 1991-yilda Qrimga qaytib ketadi. Qrim tatar, rus, ukrain, oʻzbek tillarida qoʻshiqlar ijro etgan. „Guljian“, „Yalta tangosi“ qoʻshiqlariga musiqa yozgan. „Ural dağı“, „Tatarlığım“, „Menim adım Seyit oğlu Seydamet“ kabi qoʻshiqlar muallifi. Koʻplab shogirdlari hozirda Avstriya, Germaniya, Belgiya, Isroilda faoliyat olib borishmoqda. 1999-yilda Ukrainada xizmat koʻrsatgan artist faxriy unvoni bilan taqdirlangan. 2005-yil 24-noyabr kuni Simferopolda vafot etgan.

## Manbalar
Oʻlim minorasi

„**Oʻlim minorasi**“ — 1925-yili Markaziy Osiyo hududida suratga olingan ilk to‘liq metrajli badiiy film. Film Vyacheslav Viskovskiy tomonidan yaratilgan boʻlib, o‘zbek kinosi tarixida birinchi to‘liq metrajli badiiy film (melodrama) sifatida ham qayd etilgan. Filmni suratga olishda Oʻrta Osiyodagi birinchi film tashkiloti „Buxkino“ va Oʻzbekiston SSRning birinchi rahbarlaridan biri boʻlgan Fayzulla Xoʻjayev alohida tashabbus koʻrsatgan. Xususan, Fayzulla Xoʻjayev oʻz uylaridan birini film suratga olinishi uchun topshirgan. U, shuningdek, ilk ovozsiz filmdir.
## Film syujeti
## Rollarda
## Manbalar
Salahitdin Mazitov

**Salahitdin Mazitov** — pedagog, Qoʻqon shahridagi birinchi jadid maktabi asoschisi. Millati — tatar.

XIX asr oxiri — XX asr boshlarida Qoʻqonda yashagan tatar maʼrifatparvari va pedagogi. 1899-yilda Simbirsk guberniyasi Bunnsk uyezdidan kelgan S.Mazitov dastlab tatar savdogari Axmad Husainovning ishonchli vakili Aliasqar Sutushevning oʻgʻlini oʻqitgan. S.Mazitovning bir oy ichida qoʻlga kiritgan yutuqlarini koʻrgan A.Sutushev undagi muallimlik iqtidorini yuqori baholab, A.Husainov bilan kelishgan holda yangi usul maktabi ochib berishga qaror qilgan. Shu tariqa Qoʻqonda 1900-yil 11-fevralda dastlabki jadid maktabi faoliyat koʻrsata boshlagan. Oradan olti oy oʻtib, oʻtkazilgan imtixonga tatarlardan tashqari mahalliy oʻzbeklar ham tashrif buyurganlar. 8-9 yoshli bolalarning yozishlari, kitob oʻqishlari, hisob, geografiya va tarix bilimini egallaganliklari hamda Qur’onni erkin tilovat qilishlari yigʻilganlarni hayratga solgan. Imtixondan soʻng maktabdagi bolalarning soni keskin ortgan. Maktabning ovozasi butun Qoʻqon uyezdiga tarqalib,
S.Mazitov kunduzi yuzdan ortiq bolalarni, kechalari yoshi kattaroq yigitlarni oʻqita boshlagan. Maktabga oʻquvchilar sigʻmay qolgach, Qoʻqonning yirik boylaridan Mirzo Umar hoji oʻz mahallasida yangi maktab qurib, S.Mazitovni oʻqituvchilikka taklif etgan.

Birinchilardan boʻlib jadid maktabi ochgan, mashhur oʻzbek jadidlaridan Abduqodir Shakuriyning bu harakatga kirib kelishida ham tatar maʼrifatparvari S.Mazitov katta oʻrin tutgan. A.Shakuriy 1901-yilning boshida mulla Baxriddin ismli tatar soatsoz qoʻlida "Tarjimon" gazetasini koʻrib, u bilan tanishgan. Usuli jadid maktabiga ishtiyoqi ortgan A.Shakuriy 1903-yili Qoʻqonda dong taratayotgan S.Mazitov huzuriga kelgan va uning oʻqitish usullari oʻrganib, oʻsha yili oʻz maktabiga asos solgan.

Musulmon harakati boʻyicha maxfiy josus „Qoʻqonlik“ sartlar Qoʻqonda yangi ochilayotgan maktabga Mazitov Salahitdin domlani ishga taklif qilishayotganini, domla ruslarga fanatik darajada qarshiligi haqida maʼlumotlar beradi. Mahalliy aholining oʻqimishli tatarlarga nisbatan ishonchi va hurmati josuslar ishini yanada murakkablashtirgan.

Qoʻqon uyezdi boshligʻining 1910-yil 25-sentabridagi 115-sonli xabariga koʻra, Salahitdin Mazitov 10 yil yangi usul maktabini yuritib mahalliy aholi bolalariga dars oʻtgan va 1911-yilning 1-yanvaridan boshlab xalq oʻquv yurtlari inspektorining farmoyishi bilan u tatar millatiga mansub boʻlganligi uchun dars berish huquqi bekor qilingach, savdo-sotiq bilan shugʻullanadi. Keyinchalik, Namanganda Yoʻldoshboy Yusupov ismli boyning qoʻlida ishlab ikki yildan soʻng Qoʻqonga koʻchib ketadi va u yerda maxsus ruxsat bilan faqat tatar bolalarigagina
dars beradi. Mahalliy aholi farzandlariga dars berishi esa qatʼiy taqiqlanadi.

## Manbalar
Ismoiljon Qurbonov

**Ismoiljon Qurbonovich Qurbonov**(1931-yil Andijon viloyatida tavallud topgan) — Sovet iqtisodiy, davlat va siyosiy arbobi. 

## Biografiyasi
Ismoiljon Qurbonov 1931-yil Andijon viloyatida tavallud topgan.KPSS a'zosi.

1946-yildan - iqtisodiy, ijtimoiy va siyosiy ishlarda faoliyatini boshlagan.1946—1988-yillarda - Andijon viloyati Oim tumanida kolxozchi, qishloq xoʻjaligi ishlab chiqarishi tashkilotchisi, Qoʻrgʻontepa tumanidagi “Aim” sovxozi direktori, Oʻzbekiston Kompartiyasi Xoʻjaobod tuman qoʻmitasi birinchi kotibi lavozimlarida ishlaga. Ismoiljon Qurbonov Oʻzbekiston Kompartiyasi Andijon viloyat qoʻmitasi kotibi, Oʻzbekiston SSR Ministrlar Soveti raisining oʻrinbosari boʻlgan.Ismoiljon Qurbonov
Mehnat Qizil Bayroq ordeni va Oktyabr inqilobi ordeni bilan taqdirlangan.

## Mukofotlari
*Mehnat Qizil Bayroq ordeni
*Oktyabr inqilobi ordeni

## Vafoti
Ismoiljon Qurbonovich Qurbonov 2010-yil 10-martda vafot etgan.

## Manbalar
Robert B. Weide

**Robert B. Weide** (; 1959-yil 20-iyunda tugʻilgan) — amerikalik ssenarist, prodyuser va rejissyor. Bir qator hujjatli filmlar rejissyori. „*[[Curb Your Enthusiasm]]*“ filmining bosh rejissyori va ijrochi prodyuser bo‘lgan. Hujjatli filmlari toʻrtta komediyachiga qaratilgan: W. C. Fields, Mort Sahl, Lenny Bruce va Woody Allen. Soʻnggi hujjatli filmi „*Kurt Vonnegut: Unstuck in Time*“ (2021). Film Kurt Vonnegutning hayoti va ijodi haqidadir.

Weide „*[[Lenny Bruce: Swear to Tell the Truth]]<nowiki/>“* (1999) filmi uchun Oscar mukofoti nominatsiyasi va Primetime Emmy mukofotiga sazovor boʻldi.

## Filmografiyasi
**Yozuvchi sifatida**

**Rejissyor sifatida**

## Manbalar

## Havolalar

* 
* Tarjimayi holi HBO veb-saytida
* Robert Weide bilan 40 daqiqalik audio intervyu The Sound of Young Americada
Ismoili Somoniy (tuman)

**Ismoili Somoniy tumani** ( Nohiyai Ismoili Somoni ) — Tojikiston poytaxti Dushanbe shahrining toʻrt shahar ichidagi tumanlaridan biri.

Ismoili Somoniy hududi va aholisi bo'yicha eng kichik tuman hisoblanadi. 2019-yil maʼlumotlariga koʻra, tumanda 148,7 mingga yaqin aholi istiqomat qiladi.

## Tarixi
Sovet davrida va sobiq sovet davrida tuman Oktyabrskiy deb atalgan, keyinchalik milliy oʻzlikni tiklash va targʻib qilish kampaniyasi doirasida amir Ismoil Somoniy sharafiga oʻzgartirilgan.

## Geografiyasi
Ismoili Somoniy tumani hududiga Dushanbe markazining bir qismi, jumladan Ismoil Somoniy va Rudakiy xiyobonlari hamda shaharning shimoliy qismi kiradi. Tuman hududida Tojikiston Oliy Majlisi (parlamenti) binolari, shahar meriyasi va boshqa muhim muassasalar joylashgan.

Ismoili Somoniy Tojikiston poytaxtining eng ko'rkam tumani boʻlib, uning hududida yashil zonalar mavjud: Gʻalaba bogʻi, Hukumat bogʻi, Milliy bayroq bogʻi, Sadriddin Ayniy bogʻi, Bolalar bogʻi, Rudakiy bogʻi, Komsomol shon-sharaf maydoni, Iram botanika bogʻi, Mustaqillik va Ozodlik bog'i, Gagarin bog'i. Shaharning eng yirik qabristonlari – Musulmon, Pravoslav, Sariosiyo qabristonlari ham shu hududda joylashgan.

Tumandagi mahallalar quyidagilar: Varzob GES, Varzob, Guliston, Ozodi, Loik Sherali, Nodira, Shafak, Chashmasor, Shuraksoy, Shotemur, Umari Xayyom, Sariosiyo, Zaynabbibiy, Badaxshon, Boxtar, Tursunzoda, Toshkant, shaharb, Ashchasho‘ro‘g., Yakkabogʻ, Lohutiy, Sahbo va boshqa mahallalar bor.

## Manbalar
Mahmud Aliboy madrasasi

**Mahmud Aliboy madrasasi** — Andijonda joylashgan madrasa. XIX asr oxirida qurib bitkazilgan.

Mahmud Aliboy madrasasi XIX asr oxirlarida Andijon shahrida mahalliy zodogonlardan boʻlgan Mahmud Aliboy tomonidan qurdirilgan. Qurilgan paytda madrasada beshta gumbaz mavjud boʻlgan, bugungi kunga kelib esa unda toʻrtta gumbaz mavjud. Aslida beshinchi gumbaz ham bor, lekin uning vazifasi bitiruvchi talabalarni bituruv oqshomini oʻtkazishdan iborat boʻlgan. Beshinchi gumbaz 1902-yilda Andijon zilzilasi natijasida qulab tushgan. Keyinchalik oʻsha gumbaz 1906-yilda Yusuf Ali Musayev rahbarligida majmuaning ikkinchi qavatida kichaytirilgan holda tiklanadi.
Madrasa hududida joylashgan minoraning balandligi 32 metrni tashkil etadi, u madrasa hovlisida joylashgan.
Tarixchi olimlarning maʼlumot berishicha madrasa ustuni XIII asrga tegishli. Bu yer qayta tamirlanayotgan chor Rossiyasi hukmronligi paytida minorani buzib tashlab oʻrniga favvora qurishmoqchi boʻlishadi. Sababi Andijonda 9 balli zilzila boʻlish xavfi boʻlgan. Bu minora baribir zilzilaga dosh bera olmaydi deb hisoblashgan. Keyinchalik bu minora saqlab qolingan. Hozirgi davrda ushbu minora Andijon jome majmuasiga koʻrk bagʻishlab turibdi.

Madrasa bosh tarzi sharq tomonga qaratib qurilgan. Madrasaning bosh tarzining oʻrtasida peshtoq ham qad koʻtargan. Uning yon tomonlarida bezakli ikki minora mavjud. Burchaklaridagi gumbazlarida darsxonlari, ularning oʻrtasida ikki qavatli hujralar joylashgan. Birinchi qavatning tekis devorlarida toʻrt burchakli darchalarga panjaralar qilib mahkamlangan.
1894-yil 12-iyulda Fargʻona viloyati boshqarmasi umumiy yigʻilishida Mahmud Aliboy madrasasi vaqfnomasi va uni Andijon yer-soliq komissari tomonidan tekshirilishi natijalari koʻrib chiqilgan.

Madrasa qurib bitkazilgandan keyin hijriy 1290-yilda (milodiy 1873-yil) Mahmud Aliboy Andijon qozisiga kelib madrasaga Dardak, Qori qishloq va Qoʻshtepadagi 8 ta yer uchaskasini vaqf sifatida oʻtkazishini berishini bildirgan va vaqfnoma yozdirgan.

Madrasaning 1902-yil zilzila natijasida shikastlangan qismlari 1971—1974, 1999—2000-yillarda qaytadan tamirlangan. Tuzilishiga koʻra madrasa koʻrinishi soʻnggi Qoʻqon xoni Xudoyorxon oʻrdasini eslatadi.

## Manbalar
Skoda Vision 7S

**Skoda Vision 7S** — Chexiyaning yirik avto ishlab chiqaruvchisi boʻlmiash Skoda kompaniyasi tomonidan ishlab chiqariluvchi elektromobil.

## Manbalar
TАFRID

**TАFRID** (arab. - yolgʼizlash) - tasavvufda Аlloh
tavhididagi oliy daraja. Bu soʼz «fard» («tanho», «yagona») 
oʼzagidan olingan. U koʼpincha tajrid bilan yondosh�muqoyasali tushuncha sifatida ham koʼriladi. Ushbu 
tushunchaning asosi quyidagi hadis sanaladi: «Rasululloh 
(a.s.) dedilar: «Mufarridlar oʼzib ketishdi». «Mufarridlar 
kimlar, ey Аllohning Rasuli?» deyishdi. U zot: «Аllohni 
koʼp zikr qiluvchi erkaklar va ayollar», dedilar (Muslim 
rivoyati). Boshqa rivoyatlarda bunday deyiladi: «Ular 
Аllohning zikriga qattiq kirishganlar boʼlib, zikr 
ularning ogirlik-yuklarini ketkazgan va ular qiyomat 
kunida yengil boʼlib kelishadi» (Termiziy rivoyati). Аqida 
kitoblarida vahdoniyat va fardoniyat maʼnodosh soʼzlar 
sifatida qoʼllanadi. Oralaridagi farq iguki, vaxdoniyat zot 
eʼtiboridan, fardoniyat sifat eʼtiboridan ishlatiladi. 
Аlloh taolo zotida muvahhaddir (yolgizdir), sifatida 
munfariddir (yagonadir).
Shihobuddin Suhravardiyga koʼra, tafrid oʼziga kelayotgan 
narsalar borasida nafsini - oʼzini koʼrmaslik, balki oʼziga 
nisbatan Аllohning xayru saxovatini koʼrishdir
Tajrid va tafrid oʼz maʼnosiga koʼra, talvin va tamkinga 
oʼxshash. Ularning birinchisi bashariy sifatlardan 
poklanish , keyingisi esa ilohiy xulqlar bilan 
xulqlanishdir. (Yana qarang: tajrid
Tasavvuf ataamalari )

 
  

## Manbalar
Uns

**УНС**- (араб. - дўстлик, улфатлик). Тасаввуфда унс 
деганда Аллоҳ жамолини идрок этиш жараёнида қалбда 
фараҳ ва севинчнинг ҳосил бўлиши, «севувчи(ошиқ)нинг 
севилувчи(маъшуқ)дан розилиги», яъни Аллоҳ жамолини 
идрок этиш, қалбни фараҳ (хурсандчилик) ва севинчга 
эриштириш тушунилади. Машҳур суфий Ҳаким Термизий: 
«Ҳақ субҳонаҳу таоло муҳаббатининг ҳақиқати унснинг 
давоми ҳисобланади», - деган. Абу Ҳомид Ғаззолийнинг 
(1058-111) фикрича: «Унснинг ҳақиқий маъноси илоҳий 
жамолдан қалбнинг шодланиши, ҳаттоки, агар унс ғолиб 
бўлса ва ғойибдаги нарсанинг мулоҳазаси ҳамда йўқотиш 
хатаридан холи бўлса, унинг саодати ва лаззати улуғ бўлади». 
Тасаввуфда муайян даражага етган зотлар Аллоҳнинг 
анислари ҳисобланган.
Tasavvuf ataamalari )

 
  

## Manbalar
Faqr

**FАQR** (arab. - kambagʼallik) - tasavvufda tariqat 
yoʼliga kirgan orifningtoʼrtinchi maqomi; faqirlik — bu 
moddiy yetishmovchilik yoki tilanchilik qilish emas, balki 
Xudo oldida oʼzini ojiz, gʼarib va faqir his qilishdir. 
Paygʼambar (a.s.): «Faqirlik faxrimdir», deganlari bu 
bilan faxrlanish, xalqqa kambagʼalligini, tilanchilarga 
xos xayotini koʼrsatish em as, Xudo oldida ojiz va 
faqirligini his etib yolvorishdir.
Bu maqomning uch bosqichi bor: birinchi bosqichda orif 
nima topsa, shunga qanoat qiladi. Ikkinchi bosqichda orif 
oʼzida dunyo molidan kechish hissini tarbiyalaydi. Soʼnggi 
bosqichda uning uchun boylik va kambagʼallikning farqi 
boʼlmaydi.

 
  

## Manbalar

## Havolalar
Fano va baqo

**FANO VA BAQO** (arab. — fano — foniylik, yoʼqolish, oʼtkinchilik; baqo — boqiylik, barqarorlik).
Fano — yomon xulqlarning yoʼq boʼlishi, baqo esa, yaxshi
xulqlarning barqaror boʼlishi bilan izohlanadi. Yomon
xulqlardan voz kechganlar uchun nafs xohish istaklari fano
(yoʼq) boʼlib ketadi, ezgu niyat va ixlos baqo (doimiylik)
kasb etadi.
Fano holatida solik oʼz xatti-harakatlari manbaini
Alloxda koʼradi. Fano solikning Allohga eng yaqin kelgan
darajasi hisoblanadi. Sufiy adabiyotida „Allohda
yoʼq boʼlib ketish“ iborasi bilan qam mazkur tushuncha
izohlangan. Fariduddin Attor esa „fano“ mazmunida
„istigʼroq“ soʼzini qoʼllagan. Tavhid ummoniga gʼarq boʼlgan
solik ummondan boshqa narsani koʼrmaydi, hatto oʼzini
ham ummon tomchisi sifatida mushohada qiladi. Fano
tushunchasi tasavvufda turlicha tasnif qilingan: fano
az-zot — solik oʼzining mavjud emasligini, faqatgina
Alloh haqiqiy mazmunda mavjud ekanini idrok etadi.
Fano as-sifot — solik insoniy sifatlardan xoli boʼlishi.
Fano al-feʼl — Allohni solik oʼz xatti-harakati va
faoliyati manbasi sifatida mushohada etishi. Shuningdek,
fanoning suluk yoʼlini bosib oʼtish maqomlari bilan
bogʼliq tasnifi ham bor: fano fish-shayx — solik tariqat
shayxi istaklaridan qabul qilish yoʼlida oʼz xohish -
istaklarini voz kechishi. Fano fir-rasul — solikning
Paygʼambar (a.s.) muhabbatiga gʼarq boʼlishi va u zotning
xulqlari bilan xulqlanishi. Fano fillah — solik oʼz
sifat va xususiyatlarini yoʼqotib, Allohning sifatlari
bilan bezanishi. Fano bosqichidan keyin baqo bosqichi
keladi. Fano va baqo tushunchasining paydo boʼlishi
Abu Said al-Xarroz (vaf. 899 y.) nomi bilan bogʼlanadi.
Xarroz fano va baqoni solik uchun eng yuqori bosqich deb
hisoblagan. Keyinchalik bu tushuncha tasavvufiy adabiyotda
keng tarqalib ketdi. Sarroj va J unayd Bagʼdodiy
fano tushunchasiga ehtiyotkorona munosabatda boʼlishga
chaqirganlar. Boyazid Bistomiy va Mansur Hallojning
fano tushunchasiga talqini tanqidchilar tomonidan lohut
va nosutni koʼshib yuborish, deb baholangan. Halloj fano
tushunchasini sham olovi va parvona bilan tasvirlagan
boʼlsa, Rumiy temirchining bosqonidagi temir misoliga
oʼxshatgan. Bu temir shu darajada qizib ketganki, maʼlum
vaqtda u oʼzini olov deb oʼylaydi. Bunday talqinlar keskin
tanqidlarga uchrayverishi oqibatida sufiylar fanoning
axloqiy sifatlar bilan bogʼliq jihatlariga koʼproq urgʼu
berganlar. Fano va baqo tushunchalari vahdatul-vujud
taʼlimotining paydo boʼlishiga xizmat qildi.

 

## Manbalar
Xilvat

**XILVАT** (arab - xoli joy) tanholik, hech nimaga 
bogʼlanmaslik, dunyoning xilma-xil gʼoyalaridan forigʼlik. 
Tasavvufda esa bunday holda shayx rahnamoligi va 
koʼrsatmalariga binoan muridning maxsus bir joyda 
berkinib ibodat va Аllohning zikri bilan mashgʼul 
boʼlishidir. Tasavvuf hayotni batamom xilvatda oʼtkazishni 
targʼib etmagan. Uzlat — hayotdan qochish, turmushdan ajralish,
odamlardan bezish ehtiyoji emas, balki maʼlum muddat oʼz 
ustida ishlagandan soʼng ruhiy kamolot hosil qilishdir.
Tasavvufda xilvat ikkiga ajratilgan: birinchisi 
— shariat xilvati, ikkinchisi — tariqat xi l v at i . 
Shariat xilvati ayb va nuqson sanalmish barcha gunoqu 
yomonliklardan tavba qilishga asoslanadi. Bu xilvatning 
shartlari, odob va qoidalarini toʼliq ado etmasdan tariqat 
xilvatiga yuz burib boʼlmaydi. Shihobuddin Suhravardiyning 
eʼtiroficha, tariqat xilvatidan maqsad bir talay gʼaroyibot, 
ajoyibot yoki kashfiyotlarga shohid boʼlmoq emas, balki zikri 
ilohiydan oʼzga murodlardan xoli boʼlmokdir.
 
  

## Manbalar
Shatx

**ShAtx** (arab. «chayqalmoq», «qirgʼoqdan toshmoq» 
koʼpligi shatahot yoki shathiyot) - ekstaz holatida (vajd, 
jazava) oʼzini nazorat qila olmay qolgan sufiy aytadigan
Tasavvuf ashamalari 
Tasavvuf atamalari
iboralar. Shath istilohi ekstaz holatining oʼzini h a m 
anglatadi. Feʼlning maʼnosidan kelib chiqib, tasavvuf 
nazariyotchilari shathga sufiyning zikr paytida Аllohni 
mushohada qilishi (mushohadatu-l-Haq), undagi «men» «yoʼk, 
boʼlishi» (fano an nafsihi), U bilan oʼzining birligini 
his etishi natijasida uni chulgʼab olgan hissiyotlarining 
«otilib chiqishi» deya taʼrif berganlar. Bu holatdagi 
sufiylar ogʼzidan chiqqan eng mashhur iboralardan M ansur 
Hallojning «ana-l-Haq» («Haq menman»), Bistomiyning 
«Subhoniy, subhoniy mo aʼzam shaʼniy!» («Pok Zot m yenm an, 
shaʼnim naqadar buyuk!»), Shibliyning «Sizning davringiz 
tugayapti, faqat mening vaqtimning na oxiri, na bosh i 
bor!», Ibn Sabʼinning «Xudodan oʼzga hech narsa yoʼq» v a 
boshqalarni koʼrsatish mumkin. Umuman olganda, shathni 
sufiyda sodir boʼladigan shaxsiy ichki kechinmalar, u n i 
soʼz bilan taʼriflash mushkul boʼlgan hissiyotlarinining 
beixtiyor yuzaga chiqib ketishi, deb izohlash mumkin.
Sufiylarning shathiyotlarini sherozlik fors sh oiri 
Roʼzbehon Boqiliy (vaf. 1209 y.) oʼzining «Sharhi shathiyot» 
sheʼriy asarida sharhlaydi. Аyniqsa, Bistomiy, Halloj 
va Shibliyning shathiyotlarini sharxdashda katta mahorat 
bilan yondashadi.
Jamshid, [24.06.2023 15:35]

 
  

## Manbalar
Yaqiyn

**YaQIYN** (arab. ^ 1 - ishonch) - islom dini manbalarida 
ishonch uch darajaga boʼlingan: 1. Ilmu-l-yaqiyn - bunda 
biror bir xabar eshitib yoki oʼqib bilinadi, lekin oʼsh a 
xabarning rost yoki yolgʼonligi aniqlanmagan boʼladi. 
Bunday bilim aql yoʼli orqali hujjat-dalilga asoslangan 
bilimdir. 2. Аynu-l-yaqiyn - bunda eshitib yoki oʼqib 
bilingan narsani koʼz bilan koʼrib ishonch hosil qilinadi, 
lekin bu ishonch hali mukammal emas. 3. Haqqu-l-yaqiyn - 
bunda eshitib yoki oʼqib, soʼng koʼz bilan koʼrgandan keyin 
oʼsha narsani qoʼl bilan ushlab koʼrish, isteʼmol qilish va 
boshqa sinov yoʼllari bilan uning haq ekaniga qanoat hosil 
qilinadi

 
  

## Manbalar
Qanoat

**Qanoat** () — qismatga rozi bo‘lish, taqdir etilgan narsalarga mamnun bo‘lish, jizzaki va shoshqaloq bo‘lmaslik, qo‘lidagiga rozi bo‘lish, o‘zgalarning moliga va haqiga ko‘z olaytirmaslik, yeyish, kiyinish va maskan ehtiyojini zarurat chegarasida saqlash, isrofga yo‘l qo‘ymaslik, tejamkorlikka rioya qilish, ochko‘z bo‘lmaslik. Mutasavviflar nazdida qanoat bitmas-tuganmas xazinadir. Qanoatkor shunday kishiki, berilgan neʼmatga ziyodasi bilan shukur qiladi, qo‘lga kiritgan neʼmatini boshqalarga ham nasib bo‘lishini istaydi. Oqil sufiy dunyo ishini qanoat bilan, oxirat ishini hirs va jahd bilan, din ishini aql bilan bajaradi.

## Manbalar

## Havolalar
Sayfitdin Abdullayev

**Sayfitdin (Sayfiddin) Abdullayev**(1908-yil —1983-yil) — Leninobod viloyati, Isfara tumani, Lenin nomidagi kolxoz raisi. Sotsialistik Mehnat Qahramoni (1957-yil).

## Biografiyasi
Sayfitdin (Saifiddin) Abdullayev 1908-yilda Turkiston Farg‘ona viloyati Qo‘qon tumani Isfara volostiga qarashli Shaxrak qishlog‘ida, hozirgi Tojikistonning So‘g‘d viloyati Isfara viloyatiga qarashli qishloqda tavallud topgan.
Mehnat faoliyatini 1924-yildan Oʻzbekiston (1929-yildan Tojikiston) SSR Xojent tumani hududidagi tugʻilib oʻsgan qishlogʻida boshlagan. 1928—1931-yillarda mahalliy Sovetda ishlagan. Sayfitdin Abdullayev Komsomol aʼzosi boʻlgan.1932—1933-yillarda Toshkentdagi oliy pedagogika kurslarida tahsil olgan, so‘ngra Tojikiston komsomolining Isfara va Kuybishev (hozirgi Abdurahmon Jomiy tumani) tuman qo‘mitasi kotibi bo‘lib ishlagan.1937-yilda KKP(b) safiga kirgan. Sayfitdin Abdullayev 1937-yilda Isfara viloyatiga qaytib, 1938-yilgacha „Kommunistik Isfara“ gazetasiga muharrir bo‘lib ishlagan.1938—1945-yillarda Isfara mashina-traktor stansiyasi direktori oʻrinbosari, soʻng Qoramazor MTS siyosiy boʻlimi boshligʻi lavozimlarida ishlagan.

1946-yildan Leninobod viloyati Isfara tumanidagi Lenin nomidagi paxtachilik kolxozi rais oʻrinbosari, keyinroq rais lavozimida ishlagan. Sayfitdin Abdullayevning rahbarligida kolxoz muntazam ravishda yuqori natijalarga erishdi, buning uchun rais 1954-yil 20-oktyabrda „Mehnat jasorati uchun“ medali bilan taqdirlangan.1956-yilda Sayfitdin Abdullayevga „Tojik SSR paxta ustasi“ unvoni berilgan.

SSSR Oliy Kengashi Prezidiumining 1957-yil 17-yanvardagi „Tojikiston SSR kolxozchilar, mashina-traktor stansiyalari ishchilari, partiya va sovet xodimlariga Sotsialistik Mehnat Qahramoni unvonini berish toʻgʻrisida“gi farmoni berilgan. "Sovet paxtachiligini rivojlantirish, paxta yetishtirish va paxta xomashyosidan yuqori va barqaror hosil olishda ilm-fan yutuqlari va ilg‘or tajribalarni keng qo‘llashda erishilgan ulkan muvaffaqiyatlar uchun Lenin ordeni va Sotsialistik Mehnat Qahramoni unvoni bilan taqdirlangan.

## Mukofotlari
* Lenin ordeni
* Sotsialistik Mehnat Qahramoni

## Vafoti
Sayfitdin Abdullayev 1983-yilda vafot etgan.

## Manbalar
Nimatjon Abdurahmonov

**Nimatjon Abdurahmonov**(1905-yil Fargʻona viloyatida tavallud topgan) — sovet xoʻjalik, davlat va siyosiy arbobi, Sotsialistik Mehnat Qahramoni.

## Biografiyasi

1905-yilda Fargʻona viloyatida tavallud topgan.1918-yildan — iqtisodiy, ijtimoiy va siyosiy ishlarda faoliyat boshlagan.1918—1964-yillarda — meva zavodi ishchisi, Qonibodamdagi Santo neft konlari ishchisi, Dushanbe shahridagi quruvchilar kasaba uyushmasi Markaziy qoʻmitasi raisi, Tojikiston SSR Iqtisodiy Kengashining kadrlar boʻlimi mudiri, milliy fanlar markaziy kurslari talabasi boʻlib ishlagan. Butun ittifoq Bolsheviklar Kommunistik partiyasi Markaziy Komiteti huzuridagi tuman partiya xodimlari, Shoʻroobod tuman partiya qoʻmitasining birinchi kotibi, „Tojikvino“ trestining maishiy idorasi mudiri, KP Stalinobod viloyat qoʻmitasi boʻlim mudirining oʻrinbosari (b) Tojikiston, Ramit tuman partiya qo‘mitasi birinchi kotibi, Hisor tuman partiya qo‘mitasi birinchi kotibi, Regar tuman partiya qo‘mitasi birinchi kotibi, Regar ishlab chiqarish kolxoz va sovxoz boshqarmasi partiya qo‘mitasi kotibida faoliyat koʻrsatgan.

1929-yildan KPSS (b) aʼzosi. SSSR Oliy Kengashi Prezidiumining 17-yanvardagi Tojikiston SSR kolxozchilari, kolxozchilari, mashina-traktor stansiyalari ishchilari, partiya va sovet xodimlariga Sotsialistik Mehnat Qahramoni unvonini berish toʻgʻrisidagi Farmoni bilan.1957-yilda „Sovet paxtachiligini rivojlantirish, paxta yetishtirishda ilm-fan yutuqlari va ilg‘or tajribalarni keng qo‘llash, paxta xomashyosidan yuqori va barqaror hosil olishda erishgan ulkan muvaffaqiyatlari uchun“ Sotsialistik Mehnat Qahramoni unvoni va Lenin ordeni oltin medali bilan taqdirlangan.2—6-chaqiriqlar Tojikiston SSR Oliy Soveti deputati etib saylangan.

Sotsialistik Mehnat Qahramoni Nozimjon Abdurahmonov va Ahmadjon Abdurahmonovning ukasi.

1985-yilda Dushanbeda vafot etgan.

## Manbalar
Aleksandr Melenchuk

**Aleksandr Melenchuk** (1979-yil 20-martda tugʻilgan) — moldovalik professional futbolchi. U Oʻzbekiston Superligasining Jizzaxning „Soʻgʻdiyona“ Namanganning „Navbahor“ jamoalarida toʻp surgan. Hozirda murabbiylik faoliyati bilan shugʻillanadi.

## Futbolchilik faoliyati
Faoliyatini 1999-yilda Moldovaning „Sherif Tiraspol“ jamoasida boshlagan. Keyinchalik 2003-yilgi mavsumda „Tiraspol“ jamoasi safiga oʻtdi va 3 mavsum davomida toʻp surdi. 2006-yilgi mavsumda sobiq jamoasi Tiraspolning „Sherif“ klubining safiga qaytdi. Tiraspol jamoasiga qaytish ancha muvaffaqiyatli boʻlib, jamoaning ketma ket 3 mavsum davomida (2008—2010-yillar) chempion boʻlishida katta hissa qoʻshdi. 2011-yilning avgust oyida Melenchuk Oʻzbekiston Oliy ligasi vakili „Soʻgʻdiyona Jizzax“ klubi safiga koʻchib oʻtdi. 2012-yil 14-aprelda u „FC Tighina“ bilan qisqa muddatli shartnoma imzoladi. „FC Tighina“ jamoasida shartnomasi yakunlangash, u „FK Speranta Crihana Veche“ jamoasi safiga oʻtdi.

2013-yil fevral oyida u Oʻzbekiston Oliy ligasining 2013-yilgi mavsumida ishtirok etish uchun Jizzaxning „Soʻgʻdiyona“ jamoasiga qaytdi. Dastlabki, 2013-yilgi mavsumidayoq Jizzax jamoasida jamoaning eng yaxshi futbolchisi boʻlgan. „Soʻgʻdiyona“ klubi safida Oʻzbekiston musoboqalarida 2 mavsum davomida 51 ta oʻyinda maydonga tushgach, 2015-yilda Namanganning „Navbahor“ jamoasiga kelib qoʻshildi. „Navbahor“ jamoasida ham 2 mavsum davomida harakat qilgan Melenchuk 2017-yilgi mavsum soʻnggida „Dinamo-Auto“ jamoasi safida faoliyatini yakunlagan.

## Murabbiylik faoliyati
2018-yil murabbiylik faoliyatini boshladi va 2019—2021-yillar davomida Yerevanning „FC Noah“ jamoasida darvozabonlar murabbiyi sifatida faoliyat olib borgan.

## Yutuqlar

### Jamoaviy ===; Sherif Tiraspol

* Moldova chempionati chempioni (3): 2007-08, 2008-09, 2009-10
* Moldova kubogi sohibi (3): 2008, 2009, 2010
* Moldova Superkubogi sohibi (1): 2007

## Manbalar

## Havolalar

* 
* Alexandru Melenciuc at Soccerway
* Transfermarkt (trener)
BYD Seagull

**BYD Seagull** — Xitoyning yirik avto ishlab chiqaruvchisi boʻlmish BYD Auto tomonidan ishlab chiqariluvchi B-segmentiga mansub elektromobil. Ushbu avtomobil 2023-yil aprel oyida Shanxay avtosalon koʻrgazmasida namoyish etilgan.

## Sotuvlar

Avtomobilning Shanxay avtosalonidagi taqdimotidan soʻng, 24 soat ichida ushbu avtomobilni sotib olish uchun oldindan 10 000 dan ortiq buyurtma kelib tushadi. Ishlab chiqaruvchi ushbu modelni pozitsiyalariga koʻra 10200 $ dan to 12 400 $ gacha taklif qilgan. Bu model BYDning 2023-yildagi eng arzon modeli hisoblanadi. BYD 2023-yilning may oyidan bu elektromobildan 23 005 dona sotgan boʻlsa, iyun oyida esa savdo hajmi 60% ga oshib 128 196 ta donani tashkil qilgan. Bu miqdor BYD kompaniyasi tomonidan sotilgan elektromobillarni 18% ni tashkil qilgan.

## TK
BYD Seagull eldktromobili 3.0 elektron platformasi asosida ishlab chiqarilgan. 5 eshikli 4 oʻrindiqli model, Ocean seriyasiga kiradi. Elektromobilning uzunligi 3780 mm, kengligi 1715 mm va balandligi 1540 mm, gʻildirak bazasi esa 2500 mmni tashkil qiladi.

## Galireya

File:2023 BYD Seagull (front).jpg|Old yon tomoni
File:2023 BYD Seagull (rear).jpg|Orqa hamda yon tomoni
File:BYD Seagull 003.jpg|Shanxay avtosaloni
File:BYD Seagull 005.jpg|Yon tomon
Fayl:BYD Seagull on display front quarter.jpg|Old tomoni
File:BYD Seagull on display rear quarter.jpg|Orqa tomonidan koʻrinishi
File:BYD Seagull interior.jpg|Interiyer 

## Manbalar
Nikola Tasich

**Nikola Tasić** (; 1992-yil 17-yanvarda tugʻilgan) — serbiyalik futbolchi, Brodarak jamoasining markaziy himoyachisi.

## Futbolchilik faoliyati
Belgradda tugʻilgan Tasich oʻzining katta faoliyatini 2010-yilda Jeleznik bilan boshlagan. Keyinchalik u Serbiya birinchi ligasi vakili „Dinamo Vranye“ ga qoʻshildi va u yerda 2011-yilgacha qolib, jarohat tufayli bir muddat oʻtkazib yubordi. Keyinchalik u Shvetsiyada Balkan Mirijevo, Chukarički, Radnički Nova Pazova va Almeboda Linneryd bilan ham oʻynadi. 2015-yilning yozida Tasich Sloboda Ujice bilan shartnoma imzoladi. Keyingi yozda Tasich Yagodina bilan ikki yillik professional shartnoma imzoladi.

## Manbalar


## Havolalar

* Nikola Tasić at Soccerway
Rafael Nuriddinov

**Rafael Nuritdinov** (1977-yil 12-iyun, Oʻzbekiston SSR Fargʻonada tugʻilgan) — oʻzbekistonlik sobiq velosportchi.

## Faoliyati
Rafael ajoyib sprinter, shu bilan birga har doim yaxshi velosipedchi boʻlib kelgan, lekin velosportdagi katta natijalarga erisha olmadi. Havaskorlar orasida u Italiyada Lombard tuzilmalari „UC Bergamasca 1902“ va „Ceramiche Pagnoncelli“ jamoalari bilan poygalarda qatnashgan. Rafael Nuritdinov 2001-yilda Gran Premio Industria e Commercio Artigianato Carnaghese musobaqasida gʻolib chiqdi va keyin Colpack-Astro velosiped jamoasi musoboqalarda stajor sifatida faoliyat olib bor boshladi. Keyingi yili 2002-yilda „Colpack-Astro“ jamoasi bilan professional shartnoma imzoladi. Trofeo di Kastelfidardo musoboqasida 2002-yilgi mavsumdagi eng yaxshi natijasi sifatida 7-oʻrinni egalladi. 2003-yilda „Colpack-Astro“ jamoasi „De Nardi-Pasta Montegrappa“ bilan birlashib, „De Nardi-Kolpak“ jamoasini tashkil qildi va 2004-yilgacha shu jamoa tarkibida qoldi. U oʻzining eng yaxshi natijalarini 2003-yilda „De Nardi“ jamoasi tarkibida Uniqa Classic turniring ikkinchi bosqichda qoʻlga kiritdi. Keyingi yili shosseda poyga bo‘yicha O‘zbekiston chempioni bo‘ldi. 2005-yilda u „Domina Vakanse“ga koʻchib oʻtdi. 2005-yilgi mavsumda Nuritdinov „Domina Vakanze“ jamoasi tarkibida ilk va soʻnggi bor „Tour de Frans“ musoboqasida ishtirok etdi. Turnirda gʻolibga aylangan Lens Armstrongdan deyarli 4 soat ortda 147-oʻrinni egalladi. Oʻsha yili u „Tour of Spain“ musobaqasida ishtirok etdi va yakunda 120-oʻrinni qolga kiritdi. Bu uning professional mavsumidagi yagona yuqori nuqtasi edi va keyinchalik u 2006-yilgi mavsum uchun jamoa topa olmadi va shu sababli velosportdan voz kechdi va professional faoliyatini yakunladi.

### Jamoalar

* 2002-yil Colpack Astro
* 2003-yil De Nardi-Kolpak
* 2004-yil De Nardi
* 2005-yil Domina Vakanze

## Manbalar

## Havolalar
* Rafael Nuritdinov at *velosiped* arxivida
* Rafael Nuritdinov ''Radsportseiten.net'' maʼlumotlar bazasida
Darko Nikač

**Darko Nikach** (1990-yil 15-sentyabr; Podgoritsa, Yugoslaviya) — chernogoriyalik futbolchi, hujumchi.

## Futbolchilik faoliyati
Nikach 2009—10-yilgi mavsumda Podgoritsaning „Budućnost“ jamoasi tarkibida professional debyut qilgan. 2013-yilning yozida u „FC Wil 1900“ jamoasiga oʻtish uchun muzokaralar olib bordi. 2014-yil fevral oyida „Strømsgodset IF Budućnost“ jamoasi Nikach bilan muzokaralar olib bordi,  lekin yakunda Nikach „Budućnostda“ jamoasi tarkibida qoldi.

Nikach 2014/15-yilgi mavsumda Hindistonning I-liga jamoasi Pune bilan shartnoma imzoladi. U klubdagi birinchi golini „Bengaluru FC“ jamoasiga qarshi oʻyinda 9-daqiqada urdi. Keyin u „Shillong Lajong“ klubiga qarshi oʻyinda 5:2 hisobida gʻalaba qozondi. Mavsum oxiriga kelib Nikach Pune uchun 16 oʻyinda 5 ta gol urdi.

2015-yil 26-iyunda Nikach Hindistondagi bir mavsumdan soʻng „Buduchnost“ klubiga qaytgani eʼlon qilindi. Vijesti gazetasiga koʻra, Nikachning Budućnost bilan yangi shartnomasi olti oyga imzolagan boʻlishi mumkin, ammo tafsilotlar 2015-yil iyun oyida oshkor etilmagan. 2018-yilni O‘zbekiston Superligasining „Navbahor“ klubi bilan shartnoma imzoladi. Mavsum soʻnggida „Navbahor“ jamoasi bilan Oʻzbekiston Superligasida bronza medalini qoʻlga kiritdi va keyinchalik jamoani tark etdi. 2020-yilning 7-yanvarida Kosovaning „KF Gjilani“ klubi bilan shartnoma imzolandi.

### Milliy terma jamoa
Chernogoriya yoshlar terma jamoasida o‘ynagan. 2013—2014-yillarda Chernogoriya terma jamoasi safida Lyuksemburg, Eron va Slovakiya terma jamoalariga qarshi uchta oʻyinda maydongga tushgan.

## Yutuqlar

* Chernogoriya chempionati (2): 2011/2012 , 2016/2017
* Chernogoriya kubogi (1): 2012/2013

## Manbalar

## Havolalar

* Soccerway.com saytidagi profil
* Futboldatabase.eu saytidagi profil
Dimitriy Kapanadze

**Dimitriy Kapanadze** (, 1975-yil 26-may) — yarim himoyachi sifatida oʻynagan gruziyalik futbolchi. Bir qancha mamlakatlarning oliy divizionlarining bir qator jamoalaridagi oʻyinlari bilan tanilgan.

## Klub faoliyati
Dimitriy Kapanadze professional futbol oʻynashni 1992-yilda Tbilisining „Imedi“ jamoasi tarkibida boshlagan. 1993—1998-yillarda „Tetri Artsiv“ va „ASK Tbilisi“ jamoalarida oʻynagan. 1998—2000-yillarda Kapanadze Gruziya oliy divizionida „Arsenal“ Tbilisi jamoasi tarkibida oʻynagan. 2000—2001-yilgi mavsumda futbolchi Gruziya oliy divizionining yana bir jamoasi Tsnori shahrining „Milan“ klubi safida oʻynagan. Milan jamoasida yarim mavsum davomida toʻp surganidan soʻng 2001-yilda Kapanadze O‘zbekiston oliy ligasi vakili Namanganning "Navbahor" jamoasi tarkibida o‘ynagan. „Navabor“ jamoasi bir mavsum davomida toʻp surganidan soʻng, 2002-yilgi mavsum boshida Ukraina chempionati vakili Ivano-Frankovskning „Prikarpatie“ jamoasi bilan shartnoma imzoladi.

Kapanadze 2003-yilni Ukraina birinchi ligasi vakili Ivano-Frankovskning „Prikarpattia“ jamoasida boshlagan boʻlsa va yilning ikkinchi yarmida u Ukraina birinchi ligasining boshqa jamoasi Jitomirning „Polisiya“ jamoasi tarkibida oʻynadi. 2005—2006-yilgi mavsumda Kapanadze Ozarbayjon oliy divizioni „Gyoyazan“ jamoasi tarkibida, 2006—2007-yilgi mavsumda esa Ozarbayjon oliy divizionining boshqa bir jamoasi „Gabala“ tarkibida oʻynagan. Gabala jamoasi safida bir mavsum toʻp surganidan soʻng, faoliyatini yakunlashini aytdi.

Dmitriy faoliyati davomida Gruziya, Ukraina, Oʻzbekiston va Ozarbayjon chempionatlarida 210 ga yaqin uchrashuvda ishtirok etib, 20 ga yaqin gol muallifi boʻlgan.

## Manbalar

## Havolalar

* Dimitriy Kapanadze FootballFacts.ru saytida (rus.)
* Dimitriy Kapanadze UAF rasmiy saytida Ukrainadagi chiqishlar statistikasi
Moʻmin Muxitdinov

**Moʻmin Muxitdinovich Muxitdinov**(1914-yil 14-faevral Fargʻona viloyati Margʻilon shaharda tavallud topgan) — Sovet iqtisodiy, davlat va siyosiy arbobi.

## Biografiyasi

Moʻmin Muxitdinov 1914-yilda Fargʻona viloyati Marg‘ilon shaharda tavallud topgan.1941-yildan KPSS a'zosi.

1932-yildan — iqtisodiy, ijtimoiy va siyosiy ishlarda faoliyatini boshlagan. 1932—1986-yillarda — Farg‘ona viloyati Marg‘ilon shahrida artel ishchisi boʻlib ishlagan.O‘zbekiston Kompartiyasi Bog‘dot tuman qo‘mitasi birinchi kotibi. Moʻmin Muxitdinov Fargʻona viloyatida o‘qituvchi va maktab direktori lavozimlarida ishlagan.Moʻmin Muxitdinov komsomol xodimi boʻlgan. Ulug‘ Vatan urushi qatnashchisi, bir qator tuman partiya komitetlarining birinchi kotibi,Oʻzbekiston Kompartiyasi Oxunboboyev tuman qoʻmitasi birinchi kotibi, Oʻzbekiston Kompartiyasi Oʻzbekiston okrug qoʻmitasi birinchi kotibi, Oʻzbekiston Kompartiyasi Margʻilon shahar qoʻmitasi birinchi kotibi, Fargʻona viloyatida partiya xodimi lavozimida faoliyat koʻrsatgan.Moʻmin Muxitdinovich Muxitdinov Lenin ordeni, II-darajali Vatan urushi ordeni, Mehnat Qizil Bayroq ordeni va Xalqlar do'stligi ordenlari bilan taqdirlangan.

Muxitdinov davrida Margʻilon 100 mingdan ortiq aholiga ega shaharga aylangan.

O‘zbekiston SSR Oliy Sovetining 4, 5, 6 va 7-chaqiriqlari deputati etib saylangan.

## Mukofotlari
*Lenin ordeni
*II-darajali Vatan urushi ordeni
*Mehnat Qizil Bayroq ordeni
*Xalqlar do'stligi ordeni

## Vafoti
Moʻmin Muxitdinovich Muxitdinov 1989-yilda Farg‘ona viloyati Margʻilon shahrida vafot etgan.

## Manbalar
Starda

**Starda** — Italiyaning markaziy qismida joylashgan Toskanadagi qishloq, maʼmuriy jihatdan Siena provinsiyasi tarkibiga kiruvchi, Chianti shahridagi Gaiole kommunasining frazioni . 

## Manbalar


* 
* 

## Havolalar
Oʻrda ekologik bogʻi

**„Oʻrda“ ekologik bogʻi** — Jizzax viloyati Sharof Rashidov tumani Qoʻshbarmoq QFY Qahramon mahallasida joylashgan.

## Manbalar
Hoshim Sattarov

**Hoshim Sattarov** (1904-yil Namangan – 1938-yil Toshkent) – Ziyoli, shifokor. Oʻzbek, maʼlumoti oliy. Toshkentda tibbiyot institutini tashkil etilishida hissa qoʻshgan. Oʻzbekiston SSR Sogʻliqni saqlash Xalq komissarligida kadrlar boʻlimi mudiri. Oʻzbekiston SSR Xalq komissarlar raisi oʻrinbosari.
## Faoliyati
1904-yil Namangan shahrida kambagʻal dehqon oilasida tugʻilgan.

Oilasi ogʻir sharoit tufayli 1914-yilda xususiy qand korxonasida qora ishchi boʻlib ishlaydi. Bu 1916-yilgacha davom etgan. Otasi 1917-yilda oʻzining eski ishiga bogʻdorchilikka qaytadi. Hoshim Sattarov 1917-yildan 1919-yilgacha „Namuna“ nomli maktabda tahsil olgan. 1919-yildan 1922-yilgacha Oʻzbekiston pedagogika instituti huzuridagi kursda oʻqigan. 1922-yili Turkiston Kommunistik partiyasi homiyligida Moskvada Kalinin nomidagi ishchilar fakultetida tahsil olgan. 1925-yilda esa ishchilar fakultetini tamonlab, Moskva davlat universiteti Tibbiyot fakultetiga oʻqishga kirgan. 1920-yildan 1928-yilga qadar komsomol aʼzosi boʻlgan, partiyaga 1929-yil 28-yanvar kuni qabul qilingan. 1930-yilda Moskvadagi tibbiyot institutini tamomlab, ichki kasalliklar boʻyicha shifokor mutaxassisligiga ega boʻlgan. Institutni tamomlagandan soʻng Moskvada aspiranturada oʻqishni davom ettirgan. 1931-yil mayida Oʻz K(b)P Markaziy komiteti qarori bilan ishlash uchun Toshkentga chaqirib olingan.

Oʻz K(b)B Markaziy komiteti qaroriga muvofiq Oʻzbekiston SSR Sogʻliqni saqlash Xalq komissarligida kadrlar boʻlimi mudiri etib tayinlangan. Bu lavozimda 1931-yil mayidan 1932-yilgacha ishlagan. 1932-yildan 1934-yilga qadar Oʻzbekiston SSR Xalq komissarlar raisining oʻrinbosari, keyinchalik Toshkent tibbiyot instituti direktori vazifalarida ishlagan. Sovetlarning V qurultoyida OʻzSSR Markaziy ijroiya komiteti aʼzosi etib saylangan. 1935-yilning 20-dekabriga kelib OʻzSSR Markaziy Ijroiya komiteti va OʻzSSR Xalq komissarlari Soveti boshchiligida Toshkentda Tibbiyot instituti tashkil etiladi. Instututni tashkil etishdagi faol ishtiroki tufayli taqdirlangan. Partiya tozalovidan oʻtgan.

Oilasida 7 kishi: xotini, oʻgʻli, xotinining ikki singlisi va otasi. Yashash manzili Toshkent shahri, 1-may koʻchasi, 74-uy. SSSR Oliy sudi harbiy kollegiyasi sayyor sessiyasining 1938-yil 4-oktyabrdagi Toshkent yigʻilishida Sattarov Hoshim Ogʻaliqovich otishga hukm etilgan. VKP (b) siyosiy byurosi va shaxsan Stalin tomonidan maʼqullangan va kategoriyalarga ajratilgan qatagʻon qurbonlari roʻyxatiga kiritilgan. Sud hukmi shu kuni ijro etilgan. Partiya XX syezdidan keyin reabilitatsiya qilingan.

## Manbalar
Roziyaxon Moʻminova

**Roziyaxon Moʻminova** (, ; 1918—1988) – Bobur nomidagi Oʻsh davlat akademik oʻzbek musiqali drama teatrining aktrisasi, Qirgʻiziston xalq artisti, Qirgʻiziston madaniyati va raqs sanʼati rivojiga katta hissa qoʻshgan.

## Adabiyotlar

# 
# 
#  BBK 92ya2 (rus.).
# 
#  Mat-li k dekade kirg. iskusstva v Moskve. 1939 g.
# 
## Manbalar
Jahongir Abdurasulov

**Jahongir Abduvalievich Abdurasulov** (1972-yil 1-sentyabr Andijon viloyati Asaka tumanida tavallud topgan, Oʻzbekiston SSR,) – oʻzbek xalqaro iqtisodchisi va davlat arbobi.2020-yildan IV-chaqiriq Oliy Majlis Qonunchilik palatasi deputati etib saylangan.

## Biografiyasi
Jahongir Abdurasulov 1972-yil 1-sentyabrda Andijon viloyatid Asaka tumanida tavallud topgan. Toshkent davlat iqtisodiyot universiteti, Vaseda universiteti(Yaponiya, xalqaro iqtisodiy munosabatlar yoʻnalishi), Oʻzbekiston Respublikasi Prezidenti huzuridagi Davlat va jamiyat qurilishi akademiyasini iqtisodiy diplomatiya mutaxassisligi boʻyicha tamomlagan.
2020-yildan IV-chaqiriq Oliy Majlis Qonunchilik palatasi deputati etib saylangan. Oʻzbekiston „Adolat“ demokratik partiyasi fraksiyasi vakili, shuningdek, Oʻzbekiston Respublikasi Byudjet va iqtisodiy islohotlar qoʻmitasi aʼzosi.Jahongir Abdurasulov Oʻzbekiston Respublikasi markaziy banki kredit tashkilotlarini litsenziyalash va faoliyatini nazorat qilish departamenti direktori. Jahongir Abdurasulov"Milliy tiklanish" fraksiyasi aʼzosi.

## Yana qarang
* Oltinoy Maʼmirova
* Navroʻzbek Yusupov
* Tursinoy Muratova
* Begali Kodirov
* Mavludaxon Adhamjonova

## Manbalar
Mixail Smirnov

**Mixail Anatolyevich Smirnov** (; 1967-yil 10-avgust, Minsk) – Rossiya ligalarida himoyachi va yarim himoyachi sifatida oʻynagan belaruslik futbolchi.

## Klubdagi faoliyati
Minskning „Dinamo“ futbol akademiyasi bitiruvchisi. Keyinchalik Minskdagi SDYUSHORda oʻqigan. 1985-yilda oʻzining professional faoliyatini Minskning „Dinamo-2“ jamoasida boshlagan va bu yerda 4 mavsum oʻynagan. 1989-yil boshida Namanganning „Navbahor“ jamoasiga oʻtgan va shu vaqt ichida 14 oʻyin oʻtkazgan. 1989-yil oʻrtalaridan Dnepr Mogilovda oʻynagan. 1992-yilda – Belarus mustaqillikka erishgandan soʻng, ushbu klub bilan yangi tashkil etilgan Belarusiya Visheyshaya ligasida oʻynay boshlagan.

1992-yil oʻrtalarida „Zawisza Bydgoshch“ ga oʻtgan. 1992-1993-yilgi mavsumning kuzgi bosqichida birinchi ligada 11 oʻyin oʻtkazib, 1 ta gol urgan. 1992-yil noyabr oyida Minskning „Dinamo“ siga joʻnadi va u yerdan yarim yildan soʻng Moskvaning „Torpedo“ klubiga ijaraga berilgan. 1993-yil 7-aprelda Rossiya Premyer-ligasida Vladikavkazning „Spartak“ jamoasiga qarshi oʻyinda (0:1) debyut qilgan. Umuman olganda, 1993-yilgi mavsumda ligada 2 ta oʻyin oʻtkazib, birorta ham gol ura olmagan. 1993-yil kuzida 1992-1993-yilgi mavsumda milliy chempionatda gʻolib chiqqan Minskning „Dinamo“ siga qaytgan va Yevropa musobaqalarida „Verder“ ga qarshi (2: 5 va 1: 1) saralash bahsida debyut qilgan.

1994-yilda Smirnov Germaniyaga koʻchib oʻtgan va bu yerda quyi ligada – II dan tortib VII toifadagi jamoalarda oʻynay boshlagan. 1996-1997-yilgi mavsumda „Shtutgarter Kikers“ klubi futbolchisi sifatida Bundesliga 2 ta oʻyinda 5 ta gol urgan. 2003-yil kuzida Belorussiyaga qaytib kelgan va bu yerda qisqa vaqt davomida futbolchilik faoliyatidagi soʻnggi klubi boʻlgan Minskning „Lakamatyu“ klibida oʻynagan.

## Manbalar

## Havolalar
*
Jalolov

**Jalolov** — Jalol ismidan tashkil qilingan familiya. Ayollar uchun **[[Jalolova]],** shaklida qoʻllanadi.

## Qatog'on qurboni
Qori Mullo Ixtiyor Jalolov (1870—?) — diniy xizmatchi, imom. Buxoro sektori taqdim qilgan 2300-sonli ish bo‘yicha otuvga hukm qilingan.

## Olimlar
* Gʻiyosiddin  Jalolov (1903—1984) — birinchi oʻzbek astronomlaridan biri.

## Ijodkorlar
* Toʻxtasin Jalolov (1909—1984) — yozuvchi, adabiyotshunos va tarjimon.
* Bahodir Jalolov (1948-yil) — Oʻzbekiston xalq rassomi, Oʻzbekiston rassomlari uyushmasi boshqaruvi raisi (1987—1992).

## Siyosatchilar
* Abdurahim Jalolov (1945-yil) — oʻzbek davlat arbobi, Sirdaryo viloyati hokimi (2004—2009).
* Mannop Jalolov (1934—1982) — Sovet iqtisodiy, davlat va siyosiy arbobi, Sotsialistik Mehnat Qahramoni.
* Xolmat Jalolov (1921— ?) — Ikkinchi jahon urushi ishtirokchisi, katta serjant, „Shuhrat“ ordeni sohibi.
* Abdulhafiz Jalolov (1947—2019) — Sovet va Oʻzbekiston davlat, siyosiy, partiyaviy va fan arbobi, falsafa fanlari doktori. Oʻzbekiston xalq demokratik partiyasi siyosiy kengashi raisi (1993—2002). 2000-yilgi prezidentlik saylovlarida rasman 4,17% ovoz olgan.

## Sportchilar

* Bahodir Jalolov (1994-yil 8-iyul) — ogʻir vazn toifasida professional bokschi. Olimpiya oʻyinlari chempioni, „Oʻzbekiston iftixori“ unvoni bilan taqdirlangan.

## Yana qarang
* Mannop Jalolov nomli shaharcha — Oʻzbekiston Respublikasi Andijon viloyati Boʻston tumaniga qarashli shaharcha.
Yuriy Melashenko

**Yuriy Mixaylovich Melashenko** (1970-yil 21-aprel, Chernigov, Ukraina SSR) – ukrainalik futbolchi, darvozabon. Faoliyatining asosiy qismini Chernigovning „Desna“ va Chernivtsining „Bukovina“ klublarida oʻtkazgan.

## Futbolchilik faoliyati

Yuriy Melashenko 17 yoshida oʻzi tugʻilib oʻsgan shahri, Chernigovning „Desna Chernigiv“ klubi futbolchisiga aylanadi. Bu jamoada uch mavsum davomida toʻp surgan va 1988-yilda Sovet ikkinchi Ligasida ishtirok etgan. 1991-yilgi mavsumda jamoada asosiy darvozabonga aylanadi.

1994-yilda Krivbas uchun Ukraina Oliy ligasida 2 oʻyin oʻtkazdi. 1995-1999-yillarda „Bukovina“ da oʻynagan. 4 mavsum davomida birinchi ligada 113 ta oʻyinda maydonga tushadi. 2000-yilda „Desna“ ga qaytib va klubda 3 mavsum oʻynagan. Hammasi boʻlib „Desna“ da 203 ta oʻyin oʻtkazgan.

2002—2003-yilgi mavsumda birinchi ligada oʻynagan „Prikarpatye“ (Ivano-Frankivsk) va „Sokol“ (Zolochiv). Soʻnggi professional klubi 2003-yilda Oʻzbekiston chempionatida 3-oʻrinni egallagan „Navbaxor“ boʻlgan.

## Yutuqlari
; Bukovina

*  **Ukraina chempionati: Birinchi liga**
** 

; Desna

*  **Ukraina chempionati: Ikkinchi liga**
** 

; Navbahor

*  **[[Futbol boʻyicha Oʻzbekiston chempionati — Superliga|Oʻzbekiston chempionati]]**
**  (1): 2003

## Oilasi
Oʻgʻli Sergey Melashenko ham futbolchi, „Desna“ jamoasida darvozabon sifatida toʻp surgan.

## Manbalar

## Havolalar
* Yuriy Melashenko Desna saytida
* Yuriy Melashenko allplayers.in.ua saytida
*